LidanRubinov/Halacha-QA huggingface dataset:
שאלה: להתארח אצל החבר בשבת: שמי ניצן ואני בחורה דתית בת 19, רציתי להתייעץ ולשאול את הרב משו יש לי חבר כבר חצי שנה, שבו אנחנו נפגשים פעם פעמים בשבוע. ומאוד מאמינים בקשר שלנו שיצליח ובע"ה יגיע לנישואין. הבעיה הגדולה שלי שחבר שלי בצבא ולא יוצא לנו להיפגש במשך השבוע בכלל.אין סיכוי.שלא נדבר שאני גרה בצפון והוא בדרום. והדרך היחידה שלנו להיפגש זה רק שבתות, שאני מתארחת אצלו או הפוך. הבעיה שקיבלתי התנגדות מצד ההורים שלי שאסור לי לישון אצלם כל עוד הוא נמצא בבית עכשיו מה אני יכולה לעשות? גם אם אשן אצלו זה חדרים נפרדים!! למה יש עם זה בעיה? ככה שאם לא אוכל להיפגש איתו הקשר שלנו התפרק.אנחנו רוצים להילחם על הקשר הזה! כי זה באמת משו טוב. משו טוב כן יוצא מזה! ומצד שני אני לא יכולה ללכת נגד ההורים שלי. אני צריכה את התשובה של הרב האם יש אפשרות להתארח אחד אצל השני שכמובן זה חדרים נפרדים לחלוטין!! אשמח שהרב יחזור אלי!
תשובה: וברכת ד  אמנם מוזכר גם בהלכה לא לישון באותו בית, ועל כן כנראה הוריך מביעים התנגדות, ולכן יש פתרון לגור בבית חברים או שכנים אחרים. אבל יתכן שהוריך גם חוששים שעצם הנסיעה לשבת יש בה תשדורת של רצינות ומראה שהדבר סגור כבר, ועל כן הדרך היא להפגש עם ההורים להסביר את המצב והיכן אתם עומדים כעת. לאחר מכן להגיע להסכמות מסוימות, כגון פעם במספר שבתות ומגורים אצל שכנים וכדו. על כן ראי להפגש עם הורייך וללבן את הסוגיא היטב. בברכת התורה והארץ יהודה הלוי עמיחי מכון התורה והארץ
שאלה: שירת נשים: הרב, רציתי לשאול איך מסבירים למה נשים לא יכולות לשיר לפני גברים- לילדה בת שבע שרוצה להיות זמרת כשתהיה גדולה, בצורה שהיא תקבל ותבין?
תשובה: היא אינה מסוגלת להבין עומק כעת, ולכן יש לומר לה רק את האמת הפשוטה- כך ציווה ד  ואנחנו שמחים לעשות את הרצון שלו. היא תוכל להיות זמרת בפני נשים. בהצלחה
שאלה: מעשר: אני התחלתי לתת מעשר כבר תקופה אבל הגעתי למצב של מינוס ועכשיו אני במינוס מאוד גדול אני במינוס 8200 וקיבלתי משכורת שהיא חד פעמית 9530 עכשיו אני לא יודע מה לעשות אני לא יודע כמה לתת ואני מפחד שאני לא יצליח לצאת ממעגל המינוס זה מכניס אותי לדיכאון ולמצב רוח ירוד מאוד ונמאס לי שכל הזמן לחשב ובסוף אני מגיע שאני יהיה נזקק לכסף לוקח מההורים וכאלה כבוד הרב
תשובה: וברכת ד  חיוב מעשר הוא רק כשיש לאדם רווחים, וכאן אין כנראה רווחים, על כן אין חובת מעשר אלא לתת צדקה לנזקקים. נראה שכדאי לתת מעשר כספים רק כשיש לך עודפים של הכנסות על הוצאות. בברכת התורה והארץ יהודה הלוי עמיחי מכון התורה והארץ
שאלה: קביעת עיתים לתורה: אני קובע עיתים לתורה בבית המדרש כ 3-2 פעמים בשבוע. ויש ימים אשר לומד מהרצאות מוקלטות בוידאו על מסך גדול באופן קבע. בכדי שיהיה לימוד כל יום ויום. רואים את הרב זז ומדבר (שיעור ללא שאילת שאלות בין כך ובין כך). שיעורים של ימים מסויימים. לדוגמא הרב שמעון שמואל טולדנו אשר נמצא באשדוד ואין אפשרותי לסוע לשם. ויש שיעור קבוע כל יום שלישי. אשר מוקלט ומועלה לאינטרנט. הרב דניאל זר אשר שיעורו מוקלט ומעולה לאתר כל יום חמישי. ועוד כמובן שהמעלה היותר גדולה הינה בבית המדרש השאלה שלי האם הלימוד מהבית גם כן נחשב לקביעת עיתים לתורה.
תשובה: ןברכת ד בודאי גם זה לימוד תורה. בברכת התורה והארץ יהודה הלוי עמיחי מכון התורה והארץ
שאלה: גיור למי שעשה קעקוע: רציתי לשאול. לגבי מישהו שרוצה להתגייר ועשה בעברו קעקוע על הגב-האם יתנו לו להתגייר? הרי כשעשה את הקעקוע לא היה לו איסור לעשות זאת?
תשובה: וברכת ד  יתנו לו להתגייר. בברכת התורה והארץ יהודה הלוי עמיחי מכון התורה והארץ
שאלה: דיני צביעת שיער טרם הטבילה: רציתי לשאול האם מותר לצבוע את השיער לפני טבילה? אם כן, מהו המועד האחרון לצביעה? (ביום הטבילה, יום לפני, שבוע לפני.)אני שואלת זאת מכיוון ששמעתי מחברותיי שעל הצבע לעבור מספר חפיפות טרם הטבילה. יש לציין שבעברי נהגתי לצבוע, אך מזה שבע שנים שאיני צובעת. מראש!
תשובה: וברכת ד  לכתחילה יש לטבול בלא צביעת שער כלל. בברכת התורה והארץ יהודה הלוי עמיחי מכון התורה והארץ
שאלה: שלושת השבועות: בנוגע לשלושת השבועות. קבענו כמה חברים לנסוע לצפון לפני שבועיים שלושה למשך יומיים ולא שמנו לב שזה נופל על שלושת השבועות אבל לפני ראש חודש אב. רציתי לדעת אם יש בעיה וצריך לבטל או שמא כן אפשר לנסוע ולהזהר? לאה.
תשובה: מה שאמרו ח למעט בשמחה הוא מראש חודש אב, אבל לפני כן אין איסור לעשות דברים שיש בהם הנאה ותענוג, ורק מאירועי שמחה מיוחדים יש להימנע, כגון מקיום מסיבות, קונצרטים וריקודים. לפיכך, מותר לטייל, לרחוץ ולנפוש בבית מלון עד סוף חודש תמוז. ולגבי החשש מדברים שיש בהם סכנה, אין מדובר בחשש שמשנה את כללי הזהירות הנדרשים במשך כל השנה. לפיכך, מותר לקיים טיולים וכדומה בשלושת השבועות, ויש להקפיד בהם במשנה זהירות על כללי הבטיחות שצריך לשמור בכל השנה. מתוך
שאלה: הצום היום וביתי בת 18: יש לי ילדה בת 18. היא מדריכה במחנה לילדים בעלי צרכים מיוחדים. צריך להצמד אליהם כל הזמן שלא יפגעו בעצמם או באחרים. הילדה שלי אחראית על הילדים היותר מאתגרים. קשה לה לתפקד כמו שצריך בגלל הצום. האם היא יכולה להפסיק?
תשובה: אם היא חשה חוסר יכולת להמשיך בתפקידה, מותר לה לשבור את הצום הדחוי
שאלה: הוא היה רבנו, איך הרב אליהו והחלבן טעו?: גם אנחנו פנינו לרב בשאלות אישיות ועכשו אנחנו במשבר אמוני עצום. איך זה שרבנים גדולים כמו הרב מרדכי אליהו זצ"ל תמכו ברב והעידו שאפשר לסמוך עליו כי הוא מקובל. וכנ"ל החלבן.???
תשובה: לא אתיחס למקרה שלא הסתיים הבירור בו במשטרת ישראל. אתם במצוקה, ועל כן נביט ביסוד העקרוני המנחם- הקב"ה נתן לנו תורת אמת וחיי עולם נטע בתוכנו. התורה הזו מסורה בידי גדולי הדורות הקדושים והטהורים המעבירים אותה הלאה. לעיתים נדירות מתגלה דמות הקשורה לעסק התורה שיש בה פגם מאד עמוק עד כדי עריות וכדומה. לפעמים הדבר נגרם מרום מעלת האיש המטשטשת את יכולתו להתמודד, ולפעמים הדבר נגרם מיצר נמוך ודמות שעמדתה הרוחנית הפנימית אינה כפי הנראה כלפי חוץ. כאשר זוכרים שהעיקר הוא נותן התורה והתורה עצמה, והם אשר מרוממים את הדמויות הרבניות, אזי לא ניזוקים כאשר אחד מהם נופל. משום שהשליח נפל ולא התוך. אין התורה ואין כלל ישראל תלויים באיש כלשהו, אלא להיפך, האנשים כולם תלויים בהם קדושים ככל שיהיו. גם ביחס לרבנים טובים וקדושים שאינם חוטאים, יש לזכור את העקרון הזה. הם בבואה של שכינת ד  השורה בישראל, הם מוסרי התוה"ק ולכן אשרי מי שדבק בשורש האלוקי ומתוך כך בענף הרבני, ואוי למי ששם עיקר חייו בענף ואינו זוכר את השורש. רק אל ד  נשואות עינינו, ומתוך כך אל שליחיו. ולא להיפך. הרבנים שהזכרת אינם רואים ברוח קדשם כל פרט בעולם שהרי אפילו מנביאים ד  מסתיר דבר לפעמים, וק"ו מבעלי רוה"ק. לו ידעו מעשים רעים של מישהו ודאי היו אוסרים על כל קרבה לטומאת המידות שלו. העיקר הוא לשוב אל ד  ואל תורתו, אל מסילת ישרים, אל עמל התורה, אל דבקות בגדולי עמלי התוה"ק.
שאלה: גאולה- המשיח: הרב! רציתי לשאול האם אנו יודעים מתי יגיע המשיח? האם הקב"ה נותן לנו סימנים לכך שהוא קרוב אלינו? האם יש לראשון לציון שעון המראה על ביאת המשיח??? והאם מישהו יודע מה יקרה בתקופה זו? האם היא תהיה ארץ זבת חלב ודבש? האם נחייה נצח??? האם בכלל אפשר להאמין שהוא יגיע מתי שהוא???
תשובה: האמונה בביאת המשיח היא אחד מי"ג העקרים של הרמב"ם, לשיטתו מי שלא מאמין במשיח אין לו חלק לעולם הבא. כיום הרבה יותר קל להאמין במשיח מאשר בתקופת הגלות. כאשר היינו מפוזרים בין העמים, נשלטים על ידי גויים וארצנו שממה - היה צורך באמונה גדולה מאוד לחשוב שהדברים הללו ישתנו. כיום, לאחר שזכינו לקיבוץ גלויות פלאי, לתקומה לאומית מלאה בארצנו, ליישוב הארץ וקבלת ברכתה, האמונה במשיח אינה חלום אלא מציאות חיים בארץ. לפני אלפיים שנה קבעו ח (סנהדרין צח) על הפסוק ביחזקאל: "ואמר רבי אבא אין לך קץ מגולה מזה שנאמר (יחזקאל לו, ח) ואתם הרי ישראל ענפכם תתנו ופריכם תשאו לעמי ישראל" אלפיים שנה היתה הארץ נתונה לזרים והיתה שממה. עתה שבו בנים לגבולם והארץ חזרה לתת יבולה בשפע. אין שעון, גם אי אפשר שעון מפני שאנו רואים בעיננו שהדברים מתרחשים בתהליך שנמשך מאוד שנים: לפני כ - 700 שנה עלה הרמב"ן לארץ ישראל, שהיתה בזמנו כמעט נטושה מיהודים. מאז בתהליך מאוד איטי החלה הארץ לקלוט עוד ועוד יהודים שבאו לחיות כאן. היישוב היהודי התפתח והתרחב - אט אט, מאז ועד היום, כשמליוני יהודים חיים בארץ הזאת בחופש. על תחיית המתים אומר הכתוב: "ובלע המות לנצח ומחה ה  אלוקים דמעה מעל כל פנים" ישעיה כה  ח מכאן שהמוות לא יטריד אותנו יותר. אין מי שיודע בדיוק מה יקרה, איך יקרה ומתי. אבל כל מי שמתבונן בהיסטוריה של עם ישראל בטווח של אלפי שנים, נוכח שנבואות מתגשמות בצורה מפתיעה שמעבר לכל דמיון. מכאן אפשר להתמלא בטחון שגם הנבואות שטרם התגשמו עוד יתגשמו במלואן.
שאלה: ערלה: האם אני יכול לקנות פירות כשאני רואה את הקטיף מהעץ ורואים שהעץ הוא ישן או שחוששים לענפים או יחור שחזר לקרקע נא לפרט
תשובה: אם אתה רואה שהעץ יותר מבן 4 שנים אז מותר.
שאלה: כל מיני דברים:.1. אני בשנת אבל ושמעתי שאפשר לקנות פאה חדשה בזמן אבלות ושמישהי צריכה ללבוש אותה ל-6 שעות וזהו. מי שאמר לי את זה היא המוכרת בחנות של פאות. האם זה נכון??? 2. מה זה המשמעות של האותיות: נ"י??? 3. רציתי לדעת עם הספרדים אומרים זוהר כשעוברים לבית חדש???
תשובה: אם יש צורך ממשי, וחשוב לקנות בגד חדש. נכון לגבי כל בגד חדש - כך גם פאה, נותנים לאחר ללבוש אותו זמן מה וכך הלבישה שלך לא נחשבת לבישת בגד חדש. נ"י   נרו יאיר, מוסיפים ככינוי ברכה לשם אדם שמזכירים, כגון בהזמנה לבר מצווה וכד  יש נוסח של חנוכת בית. להלן שתי תשובות אחת קצרה ואחת ארוכה יותר עם הנחיות של טקס חנוכת בית לפי היהדות תזכו לברכה רבה בביתכם החדש
שאלה: פחד מגיהנום בעולם הבא: הרב, נודע לי לאחרונה מסרטון אחד שהרמב ן אמר, שעל לאו אחד מדאורייתא עדיף לקבל 70 שנה של ייסוריי איוב מאשר מה שמצפה לנו בגיהנום, ושעל זה אמר הגאון מוילנא שהרמב ן דיבר בלשון המעטה. ושזה הרבה יותר גרוע. אני מפחד כרגע פחד מוות! עד עכשיו הייתי רגיל לגישה שונה לגמרי של אידאלים, הרב קוק וכאלה, אז מה מעכשיו אני אעשה את המצוות מתוך פחד?? איפה הרגשת החיבור לדת אם אני עושה את זה מתוך פחד?? וגם ראיתי סרטון שמציג את מסכת גיהנום. שמתארת כיצד הוא נראה. איך אוכל לחיות עכשיו?
תשובה: העניין פשוט: הכל שייך לך ותלוי בך. כדי להמחיש זאת נלך למציאות יותר פשוטה ומוכרת: אתה וחבר בחנות. פתאום עולה רעיון - לגנוב בקבוק משקה. החבר אומר: עזוב, יש כאן מצלמות, יתפסו אותנו, לא כדאי. אתה אומר: מה פתאום לגנוב, זה לא שלנו, מה פתאום שניקח משהו של מישהו אחר - זה לא הוגן. בסוף שניכם לא גונבים. שניכם צודקים. אבל החבר שלך ברמה מוסרית הרבה יותר שפלה. עקרונית הוא מוכן לגנוב, הוא רק מפחד שיתפסו אותו. אתה ברמה מוסרית נעלית, אתה לא גונב מפני שזה לא מוסרי. כך במצוות: ודאי שראוי לקיים מצוות מתוך אהבה, מתוך הבנת הערך של המצוות. אבל מי שעובר עבירה - ודאי ישלם על כך מחיר. כל עבירה גורמת נזק למי שעושה אותה. הכל נכון. נשארת השאלה באיזו רמה דתית אתה פועל: קיום מצוות מתוך אהבה או מתוך הפחד מהעונש. זו החלטה שלך שמעידה על המדרגה האמונית שלך.
שאלה: שלושת השבועות: בנוגע לשלושת השבועות. קבענו כמה חברים לנסוע לצפון לפני שבועיים שלושה למשך יומיים ולא שמנו לב שזה נופל על שלושת השבועות אבל לפני ראש חודש אב. רציתי לדעת אם יש בעיה וצריך לבטל או שמא כן אפשר לנסוע ולהזהר? לאה.
תשובה: וברכת ד  אפשר לנסוע ולהזהר יותר מטיול רגיל. בברכת התורה והארץ יהודה הלוי עמיחי מכון התורה והארץ
שאלה: צום יז בתמוז: הרב, האם יש מצווה לערוך סעודה גדולה וחגיגית אחרי צום יז בתמוז(שכוללת לחם ואוכל טעים שנהנים ממנו) כמו ביום כיפור או בקידוש למשל? האם יש לכך עדיפות מסוימת?
תשובה: י"ז בתמוז הוא יום עצוב וממנו נמשכים שלשה שבועות של זיכרון החורבן. אין מקום לסעודה בתום הצום, כמו שאין סעודה ושום ציון חגיגי בתום תשעה באב. יש רק שני צומות שלא קשורים לאבלות החורבן, הם מסתיימים בחגיגיות: פורים (תענית אסתר) וכיפורים.
שאלה: מתנה לחתונה: קרובת משפחה שאפשר להגיד שגדלנו באותה סביבה עומדת להתחתן. מאחר ואני לא מגיע לחתונה ב ה(מעורב), קניתי לזוג ספר הדרכה של רב מומחה ל בית. האם זה צנוע שאני אתן לה את הספר אישית, ובתנאי שזה לא יימשך הרבה זמן כל הסיפור. אולי כדי לציין שאני שומר נגיעה והיא לעתים מתלבשת צנוע (המינימום שבמינימום ההלכתי, אם בכלל). בכל מקרה, אליעזר
תשובה: מותר, ו כתוב שהמתנה עבור הזוג. לא רק עבורה ממך.
שאלה: עוגיות מחו"ל: קניתי חבילת עוגיות biscoff של חברת lotus באיטליה. על האריזה אין סימון של כשרות. ראיתי את אותו מוצר בדיוק מאותו מפעל בחו"ל,בסופר בארץ עם מדבקה בעברית עליו עם סימון כשרות של בדץ חוג חתם סופר. האם המוצר שקניתי כשר? האם יש כללים שאפשר לנהוג על פיהם בקניית מוצר ידוע בחו"ל ללא סימון הכשר עליו? א
תשובה: לך אינני מתיחס למוצר זה אלא לשאלתך באופן כללי - אי אפשר לסמוך על כך שבארץ מכרו את אותו מוצר בהשגחה ראויה אלא ייתכן שהמוצר הזה ממש טרף. במפעלים רבים בחו"ל השגחת הכשרות היא רק על פס ייצור מסוים, דהיינו בתאריכים מסוימים. לדוגמא מפעל המייצר, מוצר מסויים, רוב הייצור שלו איננו לצרכנים יהודיים. בכך זה מאד שונה ממפעל בישראל. לכן אין סיבה לממן משגיחים וכשרות בכל ימות השנה אלא מחליטים על זמן קצר (לפעמים שבועות ספורים בשנה) אליהם מזמינים משגיחי כשרות, בתחילתם מכשירים את כל המפעל, מוציאים מפס הייצור רכיבים שאינם כשרים או מחליפים אותם ברכיבים כשרים, משנים לפי הצורך את אופן הייצור. באותם ימים מייצרים את המוצר בדרכים כשרות. לאחר כמה שבועות המשגיח עוזב והמפעל מחזיר לייצוא את הרכיבים שאינם כשרים וכד. לכן בעצם אותו מפעל, אותו מוצר מייצר בשבוע מסויים מוצר כשר ובשבוע שלאחריו מוצר טרף. מסיבה זו צריך גם בארץ להקפיד מאד על כשרות המוצר ואישור הרבנות לישראל. קרו בעבר מקרים בהם היבואן שמייבא את המוצר הכשר המשיך לייבא מפס הייצור לאחר שכבר הוחלפו המוצרים הרכיבים והוסרה הכשרות. סיכום בודאי שלא ניתן לסמוך במוצרי יבוא, גם כאשר הם נקנים בישראל, אין להסיק על הכשרות מתאריך ייצור אחד לתאריך אחר (או בין פסי ייצור שונים באותו תאריך) בארץ מסיבה זו אין לקנות גם בארץ מוצר כזה אלא אם יש עליו אישור של הרבנות הראשית שביררה אם הפרטים נכונים, לרבות התאמת פס היצור הכשר לתוצרת שהיבואן הביא - אין להסתפק בכשרות של חוג חתם סופר ללא אישור הרבנות הראשית לישראל. דוד לוי 098987548
שאלה: האם להמשיך להתחתן ברבנות: בואו נניח וגבר ואישה התחתנו ברבנות והם כעת בעל ואישה כדת משה וישראל התורה רואה איסור חמור בבגידתה של האישה ולכן אישה שבגדה הגבר מחוייב לסלקה אם האישה בגדה ונניח התעברה מגבר אחר לא רק שהוא חייב לגרשה ללא כתובה וללא כלום הרי ישנה סנקצייה על אותו ילד של עשרה דורות שלא יוכל להינשא לכלל ישראל הוא וזרעו הסנקציה נועדה על מנת להרתיע את האישה שלא תבגוד ותגזור כליון על הילד בא בית המשפט הישראלי שהכפיף אליו את בית הדין הרבני והחליט שמקרה שיש חשד ממזרות לא ניתן לאפשר לאבא לאמת את החשד, מה שניתן לעשות היום באמצעות בדיקת אבהות וזאת בשביל שלא תתגלה האמת כיוון שאם אכן הילד לא שלו הוא יתגלה כממזר ואז תיפגע טובת הילד עקב ההשלכות של זה זאת אומרת שמבחינה פרקטית מבחינת המדינה האב חייב במזונות הילד (גם אם הוא לא שלו וגם אם הצליח לעשות בדיקה בחו"ל שהוכיחה שהוא לא שלו) כאב לכל דבר זאת אומרת שאם אתה מתחתן ברבנות, כיוון שהיא לא עצמאית וכפופה לבית המשפט האזרחי אתה לוקח סיכון שתגדל ילד לא שלך ותהיה חייב במזונותיו שזה ביזיון גדול ועוקר את הערך מכל רעיון הנישואין והקידושין עכשיו אני שואל האם לא כדאי פשוט לא להינשא ברבנות ואז גם אם יהיה ילד שהוא חשוד בעיני האב כממזר לבית המשפט לא תהיה בעיה לקבל את הבדיקה שמוכיחה שהוא לא שלו ולפטור אותו ממזונותיו כיוון שהוא לא נחשב נשוי לאותה האישה ולכן הילד לא נחשב ממזר? ואם התשובה היא לא אז איך אפשר לקבל תשובה כזאת? הרי הצגתי כאן מקרה שקורה שהוא בזיוני מאין כמותו.
תשובה: יש להתחתן רק דרך הרה"ר, שהיא היסוד המאחד כל ענייני היהדות במדינתנו. אכן יש חילול השם גדול בכך שערכאות שולטות על בתי הדינים. בנוסף, יוצאות מכך גם תקלות לא פעם. הפתרון הוא להרבות אורה של תורה בישראל כך שרוב האומה תכריע בבית המחוקקים שלה להסיר ידי בתי הערכאות מבתי הדינים, ויתנו סמכות הולכת וגדלה לבתי הדין ע"פ תורה. מה שכתבת אינו משמעותי משום שאין חובה הלכתית על אב לעשות בדיקות אבהות במעבדות לבירור ממזרות. הוא מחוייב לגרש אשתו אם ודאי לו שחטאה עם אחר ואין עליו דין בירור לגבי בניו במעבדות.
שאלה: שיעור זומבה בשלושת השבועות לאחר תאונת דרכים: לפני שמונה חודשים הייתי בשבוע 36 להריון.עברתי תאונת דרכים ולצערי העובר לא שרד. קיבלתי מכה חזקה מאד בגב ( צליפת שוט) ומאז אני סובלת מכאבי גב. הלכתי לפיזותרפיה,רפואה משלימה (מסאזים בכל הסוגים) אך שום דבר לא הקל על הכאב, עד שהתחלתי לפני כחודש ללכת לשיעורי זומבה ופילאטיס. מאז הגב הרבה פחות כואב. שאלתי היא האם אוכל במהלך שלושת השבועות להמשיך בשיעורים אלה?
תשובה: בוודאי. זהו טיפול רפואי חיוני במצבך, ולא ריקוד של שמחה. ובעזרת ד, יחזק אתכם, ותזכו בפרי בטן. ורפואה שלמה.
שאלה: זיווג: : אני בת 16 וכבר מרגישה שאני רוצה זיווג. אחותי ניסתה לסדר לי מישהו וכל פעם שהיא התחילה לדבר איתי עליו הראתי לה שאני לא כל כך בעניין כי התביישתי. ולא ידעתי אם הוא רוצה. למרות שאני חושבת שהוא הזיווג בשבילי, והוא מה שאני רוצה כי הוא בעל מידות טובות וצדיק. ואני מתחילה להרגיש רגשות כלפיו ולא מצליחה להוציא אותו מהראש שלי. שאלתי היא אם לדאוג לזיווג הזה עכשיו, ולפנות לאחותי שתסדר לי אותו או שזהו לא הזמן המתאים? כיצד אוכל לדעת שהוא באמת מי שמתאים לי? כיצד אוכל לא לחשוב עליו כל הזמן?
תשובה: ב"ה, את צעירה בשביל להתחיל בחיפוש אחרי בן זוג, גם כשמוצאים בגיל כזה אין מה לעשות ולא יכולים להתחתן ומגיעים לבעיות הלכתיות קשות, לכן את צריכה להסיח את דעתך מהענין, לבנות את עצמך במידות טובות, בחברתיות, ובלימודים, ובבא העת תוכלי למצא את בן זוגך, אבל לא עכשיו. דני ארגמן
שאלה: הלשנה: אני עובד במוסד ציבורי גדול,ואני יודע בוודאות שהממונים עליי מועלים בכספי המוסד ולוקחים כסף לכיסם. האם מותר לי לדווח עליהם? האם זה לא לעבור על " למינים ולמלשינים לא תהי תקווה"
תשובה: הלשנה זו פעולה שבאה להועיל למלשין על ידי כך שיגרום באמצעות ההלשנה, נזק ליריב שלו. אבל אם מדובר בפעולה שבאה למנוע נזקים, יש חובה לדווח. עיין בקטע הבא מתוך מאמר של הרב עזריאל אריאל: על מקור הדין של "לשון הרע לתועלת" עמד רבנו יונה (שערי תשובה מאמר רכא), שלמד אותו ממצוות הגדת עדות בבית דין : שני עדים הרואים גניבה, למשל - חייבים ללכת ולהעיד עליה בבית הדין כדי שהגנב יבוא על עונשו ויפצה את הניזק. והוא הדין לעד אחד, שחייב לבוא ולהעיד כדי לחייב את הנתבע לכל הפחות בשבועה. אסור להם להסתתר מאחרי איסורי לשון הרע ורכילות. עדות זו לא באה להשמיץ ולהכפיש, אלא לתקן ולהשיב את הצדק על כנו. לכן, לא עבירה יש בה כי אם מצוה. גם בתנאים שבהם לא נאמרה מצוות הגדת עדות, יש מצוה להציל את הזולת ממי שמזיק לו, והדבר כלול במצוות "לא תעמוד על דם רעך" (ויקרא יט טז). עיין במאמר כולו
שאלה: מקווה: בס ד : ביום הטבילה במקווה אני יודעת שצריך לעשות בדיקה אחת בבוקר ובדיקה אחת בערב לפני השקיעה. השאלה שלי היא האם את הבדיקה לפני השקיעה עושים אחרי האמבטיה של 20 דקות או לפני האמבטיה? כמו כן ביום של בדיקת הפסק טהרה, עושים את הבדיקה לפני השקיעה גם כן. אז את הבדיקה עושים לפני הרחצה או אחרי הרחצה? אשמח לתשובה ברורה. בשורות טובות. תזכו למצוות.
תשובה: אפשר וצריך לרחוץ את המקום לפני הפסק טהרה. עייני קישור ביום האחרון עושים את הבדיקה לפני האמבטיה מפני שהבדיקה צריכה להיות לפני השקיעה. עייני בקישור הרחצה באמבטיה נעשית בשקיעה ואחרי השקיעה, לקראת הטבילה שנעשית לאחר צאת הכוכבים. עייני בקישור
שאלה: הכשרת כלים: לרב. בתי אפתה עוגיות חלביות בתבניות (מתכת) בשריות. כיצד ניתן להכשיר את תבניות התנור? מראש
תשובה: אם זה היה תוך 24 שעות מאפייה בשרית אז אי אפשר להכשירם. אם לא ידוע שהשתמשו בהם ב24 שעות שקדמו אפשר להכשיר אותם בליבון קל. כלומר: מנקים אותם ממתינים 24 שעות מחממים את התנור לחום הכי גבוה ומכניסים לכחצי שעה. אייל משה
שאלה: בחירת שם: כבוד הרבה בשעה טובה נולדה לנו תינוקת ב- ח בתמוז 25 6 2015, יש לנו קושי בבחירת שם ונשמח לעזרה ויעוץ, האופציות שחשבנו עליהם - אביגיל, שני, שירה. נודה על עזרתך בהקדם על מנת שנוכל לגבש החלטה ולהעניק לה שם. בעזרת השם נעשה ונצליח יוסף וכרמית חזק - משיח
תשובה: האפשרויות טובות, והטוב ביותר הוא לבחור שם עם משמעות כגון שירה. הגר"א כתב שיש סיעתא דשמיא כשמחליטים דבר מתוך לימוד תורה. שבו ולימדו יחד ובהפסקה החליטו. מזל טוב
שאלה: אורות אליהו: האם בעקבות הפרסומים האחרונים בעניין הרב מהצפון מותר עדיין לאכול משחיטה בהשגחתו?
תשובה: כרגע כן יש לעקוב אחר הפרסומים באתר בהמשך
שאלה: כשרות קוקה ולה: רציתי לשאול האם חברת קוקה קולה מייצרת אותו קו ייצור עם השגחה של הרב לנדאו בני ברק גם על קולה שנמכרת בכפרים הערביים וכל הכיתוב על התווית הבקבוק היא רק בערבית, שאלתי ערבי והוא אמר שלא כתוב. אז האם יש קו ייצור מיוחד לערבים? כך שאני לא יודע אם כתוב שם כשר
תשובה: יש מפעל בביטוניה לקוקה קולה. המפעל ללא הכשר. הרבנות פרסמה זאת בעדכון 13 בשנה שעברה. למעשה אין לשתות קוקוה קולה ללא הכשר
שאלה: הרב מחפוד: הרב אמנון יצחק מביא ראיות מפורשות שהרב מחפוד מאכיל נבלות ותרפות אני רואה שהוא מופיע אצלכם ברשימה האם בדקתם את תענות הרב יצחק?
תשובה: אנו נמצאים כל הזמן בעיסוק בתחום הכשרות והשחיטה. מצ"ב התייחסות שלנו לנושא
שאלה: עבודה: האם מותר לעבוד במקום שעובד בשבת אך כל מוצריו כשרים?
תשובה: מותר לעבוד, עדיף לעבוד במקום אחר. להלן תשובות של הרב ערוסי והרב מוצפי
שאלה: ברכות: אני עובדת בעבודה משרדית ויש לידי כל הזמן בקבוק מים כס מים שני שותה ממנה במהלך היום. הזמן הקבוע בין שתייה לשתייה שלי לפעמים עובר את ה72 דקות ולפעמים לא, האם אני צריכה לברך ברכה ראשונה או אחרונה בכל פעם שאני שותה? או שמספיק פעם ביום ברכה ראשונה ובסוף היום אחרונה? ב מראש, תזכו למצוות יישר כח
תשובה: לך אם לא יצאת מהחדר כלל - בודאי מספיק. אם יצאת לדקות ספורות - יש בכך דעות שונות. אם יצאת להפסקה עליך לברך אחרי השתיה ולפני השתיה אחרי ההפסקה. אם אכלת וברכת ברכת המזון עליך לברך מחדש ובציפיה לישועה דוד לוי 098987548
שאלה: מערכת יחסים: כבוד הרב יש אשה שאני אוהב והיא נשואה. היא ואני מאוהבים בטירוף אבל אנחנו שומרים נגיעה. בעלה בגד בה מלא פעמים ועדיין שוכב עם אחרות והיא תפסה אותו מלא פעמים. היא התעלל בה נפשית וגם פיזית ומאמלל אותה. האם מותר לי להיות איתה בקשר? אנחנו מאוהבים והיא מתגרשת ממנו. היא סבלה ממנו שנים אבל היא לא נגעה בו מלא שנים והיא לא מוכנה להיות איתו בשום קשר בלי קשר אלי והיא נגעלת ממנו מאוד מאוד. הוא אפילו היה יורק לה בפנים כי מתחשק לו. הוא מאמלל לה את החיים וגורם לה לסבל רב. יש להם ילדה קטנה ביחד והילדה מכירה אותי וכיף לה לדבר איתי לפעמים. האם מותר לה להתגרש ממנו ולהתחתן איתי? אני מאמין שכן אבל השאלה היא האם מותר לה להיות איתי בקשר כל עוד היא לא התגרשה? אני מקווה שתעזור לי בגלל שאני והיא מאמינים ואנחנו לא רוצים לבצע חטא. אנחנו חיים בשביל העולם הבא ואנחנו צריכים תשובה ממך כבודו.
תשובה: מותר לכם להתחתן לאחר גירושיה. אולם אם תחטא עימה באישות ח"ו לפני הגירושין, אזי יהיה אסור עליכם להתחתן אחד עם השניה. תהיה אדם ישר ומוסרי, ירא שמים, ואל תתקרב אליה אפילו באצבע קטנה עד שהיא תתגרש ותינשא לך. גם קשר שאין בו נגיעה אלא של מילות קרבת אהבה וכד - אסור עד אז. קדושים תהיו
שאלה: קדיש משמעות: הרב לפי נוסח אשכנזי ספרד צריך לומר "יהא שמיא רבא מבורך לעלם ולעלמי עלמיא יתברך" תהיתי מדוע אנו אומרים את המילה יתברך הרי היא קשורה לתיבת מילים אחרת כלומר "יתברך וישתבח ויתפאר ויתרומם." אשמח שתענה עידן כהן
תשובה: אכן לדעת הגר"א עפ"י הראשונים, אין לומר "יתברך", כי הוא כבר שבח אחר. אך במדרש כתוב שצריך להיזהר מאוד שלא להפריד בין "עלמיא" ל"יתברך", ושהמפריד נענש. לפיכך נהגו רבים לומר עד "דאמירן בעלמא" ועולה לסך כ"ח מילים. וכך משמע שדעת השו"ע נו, ג. וכ"כ בכה"ח לג. ומנהג חסידים, שאומרים עד "יתברך", ובזה מחברים "עלמיא" ו"יתברך", והוא עפ"י ר  יוסף גיקאטלייא. וכתב מ"א שכן הוא מנהג קדמונים. וכתב במ"ב טו, שנראה שאם יאמר "יתברך" אחר הפסקה של נשימה, גם להגר"א מותר. ולמקור התשובה ראה בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: נופש בתשעה באב: אנחנו יוצאים לנופש דרך העבודה של בעלי ביום ראשון -צום תשעה באב וזאת מאחר ולא היתה לנו אופציה אחרת לבחור מכל מיני סיבות. בתחילה חשבנו לנסוע רק בצאת הצום (להפסיד יום) אבל מהר מאוד ירדנו מזה מאחר וזו נסיעה ארוכה מאוד ולא סימפטית בכלל בחושך. (שלושת ילדנו נוסעים איתנו.) האם מותר לנו לצאת בבוקר בעודנו צמים בכדי להקל על הנסיעה המתישה וברגע שנגיע ליעד נשהה רק בחדר ללא שום פעילות והנאה כלשהי?? מבחינת התאריך תשעה באב חל השנה בשבת ורק הצום נדחה. במידה ולא איזה אלטרנטיבה תוכל להציע לנו?
תשובה: אסור לצאת לנופש בתשעה באב. תוכלו לצאת בצאת הצום או בבוקר שלאחריו. כדאי הוא בית ד  אלוקינו שתתאבלו עליו גם במחיר הפסד יום נופש.
שאלה: עבודה בהוסטל: שאלת רב לגבי המשך עבודה ברצוני להתייעץ איתך לגבי המשך מקום עבודה. אני עובדת קרוב לשנתיים בהוסטל ( דיור מוגן ) עם אנשים עם בעלי צרכים מיוחדים. בגדול אני מסופקת מהעבודה. לאחרונה היו כמה תקריות עם אחת מאנשי הצוות. חשוב לציין: אחת בלבד!!! אותה אחת הביעה התנצלות בתקווה שלא תחזור יותר על התקפי זעם כמו שהיו לה. כרגע יש לי כמה הצעות עבודה בתחומים שונים לגמריי שכמובן אני משווה כל הצעה חדשה לעבודתי הנוכחית. השאלה שלי היא: האם להשאר ולהחשיב זאת כהקרבה כשליחות כסוג של חסד כי זה באמת עבודה עם נתינה ונשמה. או האם כן להחליט לקום וללכת למרות הקושי מסביב. כי בעבודות אחרות מציעים לי משכורות יותר גבוהות ואפשרויות קידום רבות. מה עלי לעשות? כי לגבי השכר בעבודתי הנוכחית - אין אופציה להעלאה! כך המנהל אמר! אשמח לתשובתך החשובה לי מאוד. מראש.
תשובה: אין חובה הלכתית להשאר בעבודה זו אם בעבודה אחרת השכר גבוה יותר, שהרי יש אחרות שיבצעו זאת. ערכית ואישית עלייך לשקול זאת בעצמך לאור התחושות שלך על הפגיעה בך ועל הסיפוק שיש לך מעבודתך. ספיגת עלבון היא מדריגה גבוהה בעבודת ד, אולם לא כל אחת מסוגלת לכך, ולא תמיד נכון להשאר במקום בו הדבר נשנה. בהצלחה